La Generalitat de Catalunya posa en marxa una iniciativa per estructurar i dinamitzar les comunitats RIS3CAT.
Aquestes comunitats són agrupacions voluntàries d'empreses i agents científics i tecnològics que impulsen plans d'R+D+I de transformació econòmica en àmbits sectorials líders.
El Centre d'Innovació per a la Simulació en Salut 4D Health va ser inaugurat el passat mes de març per poder formar els professionals sanitaris i entrenant-los en escenaris simulats, gairebé reals, i així prevenir els errors i augmentar la seguretat dels pacients.
Aquest informe, publicat recentment per la Comissió Europea, estudia l'evolució d'un índex compost que mesura el progrés regional envers als objectius bàsics -de l'estat al qual pertany la regió- de l'estratègia de creixement Europe 2020.
La ciència moderna és monolingüe.
La llengua universal que empra és l'anglès, especialment en ciències naturals —física, química, biologia, geologia.
Però fa un segle, la majoria d'investigadors occidentals es comunicaven en anglès, francès, alemany, i fins i tot en rus o italià.
Els mapes confeccionats per científics de la NASA indiquen que l'aigua en l'atmosfera de Mart mostra un enriquiment de deuteri que significaria que fa 4.500 milions d'anys el planeta vermell tenia l'equivalent global a un oceà d'uns 137 metres de profunditat, aproximadament.
Científics especialitzats en la conservació de la vida animal han revisat els arguments a favor i en contra de fer tancaments a gran escala i han arribat a la conclusió que, probablement, els tancaments dels animals en llibertat s'haurien de fer servir com a últim recurs o en situacions molt concretes.
Ledmotive Technologies ha presentat una aplicació mòbil que permet identificar qualsevol espectre de llum visible, sigui provinent del sol o d'una font artificial, i reproduir-lo a l'instant en una làmpada amb tecnologia LED multicanal, situada en qualsevol punt del món.
Pere-Joan Cardona és el coinventor de la primera vacuna terapèutica contra la tuberculosi provada amb eficàcia en humans, que actualment es troba en la fase 3 —estudi d'eficàcia a gran escala.
Per passar aquesta fase i poder treure-la al mercat, ell i el seu equip busquen socis inversors a la Xina i l'Índia, països amb una gran incidència d'aquesta malaltia.
Els resultats obtinguts del genoma de 69 individus eurasiàtics d'una antiguitat d'entre 8.000 i 3.000 anys mostren una migració massiva dels pastors de la cultura iamna, de l'estepa nord-pòntica —Rússia, Ucraïna i Moldàvia—, cap a Europa que hauria afavorit l'expansió d'almenys algunes de les llengües indoeuropees pel continent.
Això mostra que les poblacions europees actuals no procedeixen només de les primeres societats caçadores-recol·lectores i de les poblacions arribades durant l'expansió del neolític des del Pròxim Orient.
Investigadors de la Universitat Rovira i Virgili (URV) han desenvolupat uns detectors de diòxid de nitrogen fiables, barats, petits, de baix consum energètic i que transmeten la informació amb tecnologies sense fil.
Els sensors es podrien situar en diferents punts d'una ciutat i controlar aquest contaminant que, en concentracions altes, és perillós per a la salut de les persones.
Investigadors del grup de Cicle Cel·lular de la Universitat de Lleida (UdL) i de l'Institut de Recerca Biomèdica de Lleida, Fundació Dr.
Pifarré (IRBLleida), han descobert com funcionen les petites màquines moleculars que senyalen i reparen els cromosomes malmesos.
Aquest procés podria tenir futures aplicacions en àmbits com el tractament del càncer.
Un estudi que empra microscopis de superresolució ha revelat que el genoma humà no està empaquetat de forma regular i relaciona les diferències en l'empaquetament amb la capacitat de les cèl·lules per actuar com a cèl·lules mare.
L'estudi reuneix biòlegs i físics del Centre de Regulació Genòmica (CRG) i de l'Institut de Ciències Fotòniques (ICFO).
El darrer conte de la Laura i el Joan, Val més prevenir que nedar, fa servir les matemàtiques i l'enginyeria per prevenir desperfectes en cas d'inundacions a tres rius d'Europa: l'Elba, el Po i el Llobregat.
El projecte «Ciència animada» té com a objectiu crear una biblioteca de recursos audiovisuals de caràcter científic, organitzada en capítols en els quals s'expliquen, de manera visual i amena, conceptes científics per a nenes i nens.
La primera vegada que a l'MIT van sentir trets en una de els seves aules, es van alarmar.
És possible —encara que als EUA no se sap mai— que després renyessin el professor i li demanessin que no tornés a dur d'amagat un fusell a classe per sorprendre els seus alumnes i poder disparar sense donar-los temps a reaccionar.
Fos com fos, el professor de física ho va continuar fent durant dècades per parlar als seus alumnes de la pressió atmosfèrica.
Sam Kean proposa un viatge per la taula periòdica amb un recorregut per 105 elements, tot endinsant-se en la història del seus descobriments, usos i característiques.
L'autor diu que, per als diferents elements, la seva geografia és el seu destí.
A partir d'aquí presenta la descripció de fets i anècdotes que donen una visió fascinant de la història de la taula periòdica i els caràcters que l'han anat poblant.
Actualment Barcelona ja no és la ciutat d'activitat fabril dels segles XVIII a XX, quan proliferaren obradors, tallers, naus i fàbriques.
Aquesta obra té per objectiu recuperar part d'aquesta memòria industrial i la dels seus protagonistes: emprenedors, enginyers, tècnics, obrers i obreres que van ser capaços d'adaptar-se a les innovacions, alhora que lluitaven per millorar les seves condicions de vida.
Anar de ventre és un fet natural, tots anem de ventre, tant el rei com la senyora Paca, el gos i l'ocell, el cuc i la formiga.
En aquest llibre l'autora barreja ficció i realitat per presentar-nos la vida i l'obra de diverses dones matemàtiques que, malauradament, han vist força limitat l'accés a la ciència per la seva condició de dones
Aquest llibre ens acosta a la quotidianeïtat de l'Alzheimer, el tipus més comú de demència que actualment ja afecta més de 35 milions de persones arreu del món, una xifra que es podria triplicar en només trenta anys.
El maig de 1969 milers de colons es van veure obligats a abandonar una petita possessió espanyola a l'Àfrica: Guinea Equatorial.
Entre ells hi havia nombrosos catalans que hi havien nascut.
Tot i les condicions del règim dictatorial, colonialista i segregacionista, per a aquests colons, la fugida significava abandonar el paradís.
Si cada una de les galàxies que es pot veure amb el telescopi espacial Hubble (unes 3.000) la representéssim en un plat, la pila de plats que obtindríem tindria 115 m d'alçada, com si fos un edifici de 38 pisos.
Si ho féssim amb totes les galàxies que es creu que podria tenir l'univers (uns 170.000.000.000), la pila de plats faria 6.720.000 km d'alt.
El espíritu interdisciplinario en el mapa del conocimiento, de Jorge Wagensberg, analitza el valor del pensament transfronterer i el talent d'aquells que són capaços de fer una immersió en les diferents disciplines del coneixement cercant similituds i punts en comú.
A través d'una sèrie d'exemples, extrets de la història de la ciència, de l'art o de la vida quotidiana, l'autor ens ensenya que les diferents disciplines poden estimular-se mútuament.
L'avanç de la ciència apareix sovint als mitjans de comunicació amb descobriments que semblen revolucionaris, capaços de canviar les nostres vides i la nostra societat.
Els dilemes morals de la ciència ens posa al dia sobre les àrees més innovadores de recerca biomèdica, i ens dóna eines per formar-nos una opinió sobre aquests avenços i les seves conseqüències socials i ètiques.
Un viatge impressionant en el temps a través de la història d'una ciutat, des dels grecs fins a l'evolució d'una gran ciutat moderna; la ciutat va creixent i sempre va canviant.